**Juho Tommila** (s. 9. helmikuuta 1993 Lappi TL) on suomalainen jääkiekkopuolustaja, joka edustaa SM-liigajoukkue Vaasan Sportia. Hän on pelityyliltään peruspuolustaja. Tommila laukoo oikealta.

Ura
---

### Seuraura

Tommila on Rauman Lukon kasvatti. Hän oli kaudella 2008–2009 joukkueensa tehokkain puolustaja C-nuorissa I-divisioonan runkosarjassa tehoilla 12+20=32 ja SM-karsinnoissa neljällä syöttöpisteellään. Kaudella 2009–2010 Tommila oli B-nuorten I-divisioonan runkosarjassa Lukon tehokkain puolustaja tehoilla 10+17=27. A-juniorikauden 2010–2011 päätteeksi Rauman Lukko ry palkitsi Tommilan Erik Hämäläinen -palkinnolla ja Penkkiurheilijoiden kerhon palkinnolla.

Toukokuussa 2012 Tommila teki kaksivuotisen SM-liigasopimuksen Lukon kanssa. SM-liigadebyyttinsä hän teki 27. marraskuuta 2012 Tampereen Ilvestä vastaan. Tommila merkittiin Lukon kolmospuolustajapariin Philip Larsenin viereen. Hän sai ottelussa jääaikaa 13 minuuttia ja 11 sekuntia. Tommila pelasi kauden 2012–2013 aikana SM-liigassa yhden runkosarjaottelun lisäksi myös yhden playoff-ottelun. Suurimman osan kaudestaan hän pelasi kuitenkin vielä Lukon A-nuorissa, joiden tehokkain puolustaja Tommila oli tehoilla 3+23=26. Hän sijoittui A-nuorten SM-liigan puolustajien pistepörssissä seitsemänneksi. Tommila voitti kauden päätteeksi A-nuorten SM-pronssia.

Kaudesta 2013–2014 Tommila pelasi noin puolet Lukon SM-liigajoukkueessa ja puolet A-nuorissa. Hän pelasi SM-liigassa 25 runkosarjaottelua tehden kolme syöttöpistettä ja seitsemän playoff-ottelua tehopistein 1+1=2. Tommilan liigauran avausmaali syntyi neljännessä puolivälieräottelussa 26. maaliskuuta 2014 vieraissa Espoo Bluesia vastaan. Hän voitti kauden päätteeksi SM-pronssia. Tommila pelasi kauden aikana miesten pelejä myös kaksi ottelua lainalla Mestis-joukkue Lempäälän Kisassa joulukuussa 2013. Huhtikuussa 2014 hän teki kaksivuotisen jatkosopimuksen Lukon kanssa.

Tommila avasi kaudella 2015–2016 maalitilinsä SM-liigassa. Hän teki kauden aikana kaikkiaan 40 runkosarjaottelussa tehot 1+1=2 ja kolmessa playoff-ottelussa yhden maalin. Tommilan uran ensimmäinen runkosarjamaali syntyi 13. marraskuuta 2015 vieraissa Saimaan Palloa vastaan. Hänen osumansa jäi Lukon 0–1-voittoon päättyneen ottelun ratkaisumaaliksi. Tommilan liigauran toinen playoff-maali syntyi toisessa puolivälieräottelussa 19. maaliskuuta 2016 Tapparaa vastaan, jolloin hän teki Lukon 5–0-voittoon päättyneen ottelun avaus- ja ratkaisumaalin. Tappara vei lopulta kuitenkin ottelusarjan voitoin 4–1. Tommila pelasi kauden aikana myös 12 ottelua lainalla Mestis-joukkue KeuPa HT:ssä.

Kaudeksi 2016–2017 Tommila siirtyi kaksivuotisella sopimuksella Porin Ässiin. Tammikuussa 2018 hän teki vuoden mittaisen jatkosopimuksen joukkueen kanssa. Kaudella 2017–2018 Tommila teki SM-liigan yhden kauden piste-ennätyksensä tehoilla 3+13=16, vaikka hän pelasi loukkaantumisten vuoksi runkosarjassa vain 43 ottelua.

Kesken kauden 2018–2019, tammikuussa 2019 Tommila siirtyi kevääseen 2021 asti ulottuvalla sopimuksella Vaasan Sportiin, kun Ässät oli SM-liigan sarjataulukossa viimeisenä. Maaliskuussa 2021 hän teki seuran kanssa vuoden mittaisen jatkosopimuksen. Tammikuussa 2022 Tommila teki Sportin kanssa vuoden mittaisen jatkosopimuksen, kuten taas huhtikuussa 2023.

### Maajoukkueura

Tommila pelasi alle 18-vuotiaiden MM-kilpailuissa vuonna 2011. Hän on pelannut yhteensä 22 ottelua ikäkausimaajoukkueissa.

Muuta
-----

Tommila harrastaa myös pianonsoittoa. Hän kävi omien sanojensa mukaan pianotunneilla lukioikäiseksi saakka.

Tommilan isän serkku on yhteensä yli 500 SM-liigaottelua Lukossa, Tampereen Ilveksessä ja TuTossa pelannut hyökkääjä Esa Tommila. Esa loi pääsarjauraa myös Ruotsissa ja Ranskassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Lukko | A-SM | 30 | 1 | 6 | 7 | 32 | 4 | 0 | 1 | 1 | 0 | U18 | 6 | 0 | 1 | 1 | 10 |
| 2011–2012 | Lukko | A-SM | 46 | 4 | 9 | 13 | 24 | – | – | – | – | – |
| 2012–2013 | Lukko | A-SM | 45 | 3 | 23 | 26 | 48 | 9 | 1 | 4 | 5 | 16 |
|  | Lukko | SM-liiga | 1 | 0 | 0 | 0 | 0 | 1 | 0 | 0 | 0 | 0 |
| 2013–2014 | Lukko | A-SM | 27 | 3 | 17 | 20 | 30 | – | – | – | – | – |
|  | Lukko | SM-liiga | 25 | 0 | 3 | 3 | 12 | 7 | 1 | 1 | 2 | 2 |
|  | LeKi | Mestis | 2 | 0 | 2 | 2 | 4 | – | – | – | – | – |
| 2014–2015 | Lukko | A-SM | 1 | 0 | 0 | 0 | 0 | – | – | – | – | – |
|  | Lukko | SM-liiga | 39 | 0 | 4 | 4 | 40 | 10 | 0 | 2 | 2 | 4 |
| 2015–2016 | Lukko | SM-liiga | 40 | 1 | 1 | 2 | 14 | 3 | 1 | 0 | 1 | 2 |
|  | KeuPa HT | Mestis | 12 | 1 | 2 | 3 | 6 | – | – | – | – | – |
| 2016–2017 | Ässät | SM-liiga | 58 | 6 | 2 | 8 | 18 | 3 | 0 | 1 | 1 | 4 |
| 2017–2018 | Ässät | SM-liiga | 43 | 3 | 13 | 16 | 18 | 7 | 0 | 2 | 2 | 2 |
| 2018–2019 | Ässät | SM-liiga | 30 | 1 | 2 | 3 | 12 | – | – | – | – | – |
|  | Sport | SM-liiga | 13 | 1 | 2 | 3 | 8 | – | – | – | – | – |
| 2019–2020 | Sport | SM-liiga | 33 | 1 | 9 | 10 | 10 | – | – | – | – | – |
| 2020–2021 | Sport | SM-liiga | 53 | 5 | 9 | 14 | 26 | 1 | 0 | 0 | 0 | 0 |
| 2021–2022 | Sport | SM-liiga | 44 | 2 | 5 | 7 | 18 | – | – | – | – | – |
| 2022–2023 | Sport | SM-liiga | 53 | 1 | 4 | 5 | 32 | – | – | – | – | – |
| 11 kautta | yhteensä | SM-liiga | 432 | 21 | 54 | 75 | 208 | 32 | 2 | 6 | 8 | 14 |

Lähteet
-------

* Juho Tommila The Internet Hockey Databasessa (englanniksi)
* Juho Tommila Eurohockey-sivustolla (englanniksi)
* Juho Tommila *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 24.1.2019.
2. 1 2  Juho Tommila vahvistaa Sportin puolustusta *vaasansport.fi*.  24.1.2019. Hockey-Team Vaasan Sport Oy. Viitattu 24.1.2019.
3. 1 2 3 4 5  Juho Tommila *Elite Prospects*. Everysport Media Group AB.  (englanniksi)
4. ↑  Elite Prospects - Lukko U16 *eliteprospects.com*. Everysport Media Group AB. Viitattu 26.3.2019. (englanniksi)
5. ↑  Elite Prospects - Lukko U18 *eliteprospects.com*. Everysport Media Group AB. Viitattu 26.3.2019. (englanniksi)
6. ↑  Lukko ry:n kausipalkinnot 2011 *juniorilukko.fi*. Rauman Lukko Ry. Viitattu 28.11.2012.
7. ↑  Filip Riska siirtyy Lukkoon *Jatkoaika.com*.  2.5.2012. Jatkoaika r.y. Viitattu 28.11.2012.
8. ↑  Tommila tekee liigadebyyttinsä Ilvestä vastaan *ls24.fi*.  27.11.2012. Marva Media Oy. Viitattu 29.3.2021.
9. ↑  Tilastot – Liiga *liiga.fi*.  27.11.2012. Jääkiekon SM-liiga Oy. Viitattu 28.11.2012.
10. 1 2  Setänen, Eetu: Tommila jätti MM-kavereiden nollaklubin taakseen *ls24.fi*.  28.11.2012. Marva Media Oy. Viitattu 28.11.2012.
11. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 26.3.2019. (englanniksi)
12. ↑  Hurmerinta, Eero: Vierasvoitot jatkuivat - kultakypärät avasivat maalihanansa *Jatkoaika.com*.  6.3.2014. Jatkoaika r.y. Viitattu 6.5.2021.
13. ↑  Lukko-kasvatti Tommila jatkaa Raumalla *Jatkoaika.com*.  25.4.2014. Jatkoaika r.y. Viitattu 15.6.2014.
14. ↑  Otteluseuranta *liiga.fi*.  13.11.2015. Jääkiekon SM-liiga Oy. Viitattu 27.3.2016.
15. ↑  Otteluseuranta *liiga.fi*.  19.3.2016. Jääkiekon SM-liiga Oy. Viitattu 27.3.2016.
16. ↑  Ässille nuoria puolustajia – Mäkelä ja Tommila siirtyvät Poriin *Jatkoaika.com*.  21.4.2016. Jatkoaika r.y. Viitattu 21.4.2016.
17. ↑  Juho Tommila jatkaa Ässissä *assat.com*.  8.1.2018. HC Ässät Pori Oy. Viitattu 8.1.2018.
18. ↑  Julkaisuvuorossa Vanttaja & Tommila *vaasansport.fi*.  29.3.2021. Hockey-Team Vaasan Sport Oy. Viitattu 29.3.2021.
19. ↑  Lindeman, Tero: Sport solmi jatkosopimuksen kolmen puolustajan kanssa *Jatkoaika.com*.  11.1.2022. Jatkoaika r.y. Viitattu 11.1.2022.
20. ↑  Juho Tommila jatkaa Sportissa *vaasansport.fi*.  16.4.2023. Hockey-Team Vaasan Sport Oy. Viitattu 23.4.2023.
21. ↑  Riihentupa, Timo: Tältä kuulostaa "Patasydän" pianolla soitettuna – katso video ässäpakin musisoinnista *satakunnankansa.fi*.  9.11.2016. Sanoma Media Finland Oy. Viitattu 16.4.2022.
22. ↑  Esa Tommila *Elite Prospects*. Everysport Media Group AB.  (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
25 Holmström |
28 Sundstöm |
36 Tommila |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
95 Svoboda |
96 Mašič |
-- Mattsson |
-- Miketinac |
-- Scarlett  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson